**Osim ibn Sobit** (arabcha: ) - sahoba, payg'ambar Muhammad Madinaga hijrat qilganidan keyin unga yordam bergan ansorlardan. 

Umarning xotinlaridan biri Ummu Kulsum binti Osimning otasining ismi Osim ibn Sobit edi. Biroq uning aynan yuqorida tilga olingan Osim ibn Sobit bilan bir shaxs ekanligi aniq emas.

Badr jangi
----------

Osim ibn Sobit Badr jangida ishtirok etgan. Badr jangida Muhammadning tarafdorlari bo'lganlar xalifa Abu Bakr Siddiq, Umar, Ali, Hamza ibn Abdul Muttolib, Mus'ab ibn Umayr, Zubayr ibn Avvom va Ammor ibn Yasirlar edi. Musulmonlarning jangga borish uchun faqatgina yetmishta tuya va ikkita otlari bor edi, ular Badrga yo piyoda yurib borishlari yoki har bir tuyaga uch-to'rt kishi minib olishlari kerak edi. Ko'plab ilk musulmon manbalarida bu jangning u qadar jiddiy bo'lishi kutilmagan deya xabar berilgan, shu sababli bo'lajak xalifa Usmon ibn Affon kasal rafiqasi, payg'ambar Muhammadning qizi Ruqayya binti Muhammadga g'amxo'rlik qilish uchun shu erda qoladi, shuningdek, sahoba Salmon al-Forsiy ham jangga qo'shila olmaydi.

Uhud jangi
----------

Badr jangida mag'lubiyatga uchragan qurayshliklar Uhud janggiga qattiq qurollanib chiqishadi. Ularning qalbida Badr jangidagi mag'lubiyatdan so'ng katta qayg'u va alam bor edi. Ular jangda ishtirok etish uchun faqatgina erkaklar bilan cheklanib qolmasdan, ayollarni ham o'zlari bilan olib chiqishadi. Uhudda ishtirok etgan ayollar orasida Amr ibn al Os'ning xotini Rayta bint Munabbax, Abu Sufyonning xotini Utba bint Xind, Sulafa bint Saad o‘zining uch o‘g‘illari Musafi', Jalus, Kiloblar va eri Talxa va yana ko'plab boshqa ayollar bor edi. Ular jangda erkaklarning ruhini ko'tarib turishlari va ularni qo'llab-quvvatlab turishlari kerak edi. Urush tugab, mushriklar musulmonlar ustidan g'alaba qozonishgach, Quraysh ayollari jang maydoniga kirib, musulmonlarning jasadlariga yopishishdi, ularning qornini yorib, ko'zlarini o'yib, quloq-burunlarini kesib olishdi. Sulafa bint Saad jang maydonidan eri va o'g'illarini izlay boshladi. Eri va ikki o'glining qonga belangan jasadini topgach, quturgan holda uchinchi o'g'li Julusni qidira ketadi va uni jontalash holda Uhud tepaligidan topadi. Joni uzilay deb turgan o'g'lidan kim uni bu ahvolga solganini so'raganida, Julus: "Meni va akalarimni Osim ibn Sobit shu axvolga soldi", deydi-yu, jon beradi. Shundan keyin g'azab otiga mingan holda qasam ichdi va kim Osim ibn Sobitning o'ligini yoki tirigini olib kelsa, unga istaganicha dinor berishini va'da qildi.

Vafoti
------

Uhud jangidan so'ng, Muhammad 6 nafar musulmonlarni ularga boshliq qilib Osim ibn Sobitni muhim ish bilan Makkaga yuboradi. Ular Makkaga yaqinlashganlarida Xuzayil qabilasining jangchilari musulmonlarni tanib qoladi va ularga qarshi chiqishadi. Agar taslim bo'lsalar, ularga zarar yetkazmasliklarini atishadi. Osim ibn Zobit mushriklardan najot tilamasligini aytib, jangga kiradi va shahid bo'ladi. Avvaliga mushriklar Osim ibn Sobitni tanishmaydi, biroq uning jasadini yaxshilab qaragach, tanib qolishadi va Sulafa bint Saad va'da qilgan katta boylik ilinjida uning jasadiga yopirilishadi. Mushriklar uning kallasini olish uchun yaqinlashganlarida arilar to'dasi bulutday kelib, ularning Osim ibn Sobitning jasadini o'rab oladi. Ular tunda arilar tarqagandan so'ng jasadni olib ketishga kelishib, uzoqroq joyda qorong'i tushishini kutib turishadi. 

Kech tushishi bilan hamma yoqni qora bulut qoplab, qattiq momaqaldiroq chaqib, kuchli jala quya boshlaydi. Suv hamma yoqni yuvib ketadi va musulmon Osim ibn Sobitning jasadini mushriklarga qolishiga yo'l qo'ymay, noma'lum tomonga oqizib ketadi. Andoza:QuoteHadith

Yana qarang
-----------

* Muhammadning yurishlari roʻyxati

Manbalar
--------

1. ↑  Waqidi, *al-Maghazi*, ed. Marsden Jones (Oxford U.P, 1955), I: pp. 147-148 ff.
2. ↑  Lings, pp. 138–139
3. ↑  „Sahih al-Bukhari: Volume 5, Book 59, Number 287".  Usc.edu. 2010-yil 16-avgustda asl nusxadan arxivlangan. Qaraldi: 2010-yil 16-sentyabr.
4. ↑  „Sahih al-Bukhari: Volume 4, Book 53, Number 359".  Usc.edu. 2010-yil 20-iyulda asl nusxadan arxivlangan. Qaraldi: 2010-yil 16-sentyabr.
5. ↑  „Witness-pioneer.org".  Witness-pioneer.org (2002-yil 16-sentyabr). 2010-yil 5-fevralda asl nusxadan arxivlangan. Qaraldi: 2010-yil 19-mart.